2022 yil yanvar-iyul oylarida O‘zbekiston tashqi savdo aylanmasi 28,1 mlrd AQSh dollariga teng bo‘ldi. Davlat statistika qo‘mitasi ma’lumotlariga ko‘ra, bu o‘tgan yil mos davri bilan solishtirilganda 6,3 mlrd AQSh dollariga oshgan. Tashqi savdo aylanmasida eksport hajmi 11,3 mlrd dollarni tashkil qildi. Bunda, mahsulotlar – 9,3 mlrd, xizmatlar – 2 mlrd dollar. O‘z navbatida, import hajmi 16,8 mlrd dollarga teng bo‘ldi. Bunda, mahsulotlar – 15,4 mlrd, xizmatlar – 1,4 mlrd dollar.